Document ID: /roh_data/filtered/Billingualer_Corpus_interleaved-de-rm.jsonl.gz/845

This is a text translated from German to Rumantsch Grischun.
Die Möglichkeiten der Wirtschaftsförderung werden verbessert

Das Wirtschaftsförderungsgesetz wird zum "Gesetz über die Förderung der wirtschaftlichen Entwicklung". Mit der Namensänderung einher geht die Erweiterung seiner Einsatzmöglichkeiten. Die Regierung hat die entsprechende Botschaft zu Handen des Grossen Rats verabschiedet.

Das erste Wirtschaftsförderungsgesetz entstand 1974 im Zusammenhang mit dem Aufbau der Berggebietsförderung. In den Jahren 1979 und 1990 folgten zwei Revisionen. Mit dem neuen Gesetz soll die wirtschaftliche Entwicklung gefördert werden mit dem Ziel, bestehende Arbeitsplätze zu sichern und neue zu schaffen. Mit der beantragten Revision möchte die Regierung die Konkurrenzfähigkeit der Bündner Wirtschaftsförderung sichern. Dazu werden die bisherigen Instrumente verfeinert und neue Förderinstrumente geschaffen. Teilweise geht es auch um die verbesserte rechtliche Abstützung bisheriger Aktivitäten. Zudem werden damit die gesetzlichen Grundlagen für das Kantonale Sportanlagenkonzept geschaffen.

Die Revision beinhaltet unter anderem folgende Schwerpunkte:

- Der Auf- und Ausbau von KMU soll neu vor allem mit Darlehen unterstützt werden können.

- Darlehen sind auch für die Hotellerie vorgesehen. Diese bilden ein eigenständiges Instrument des Kantons und sind nicht mehr an die Förderung durch die Schweizerische Gesellschaft für Hotelkredit (SGH) gebunden.

- Beiträge an den Aufbau der Telekommunikationsinfrastruktur konnten teilweise schon bisher geleistet werden. Neu sind Betriebsbeiträge (beispielsweise an die Verbreitung) vorgesehen sowie die Möglichkeit, dass sich der Kanton an entsprechenden Unternehmungen (Tele-Rätia) ausnahmsweise beteiligen kann.

- Institutionen können, in Verbindung mit Leistungsaufträgen, Betriebsbeiträge gewährt werden. Bisher waren nur Beiträge für den Aufbau neuer Dienstleistungen möglich. Betriebsbeiträge sollen auch an Forschungsinstitutionen, insbesondere an solche mit internationaler Ausstrahlung, geleistet werden können.

- Mit Beiträgen an überbetriebliche Kooperationsprojekte sowie an Bestrebungen zur Erschliessung von Auslandmärkten soll die Wettbewerbsfähigkeit von KMU gestärkt werden.

- Zur Förderung des Wissenstransfers, vor allem im Zusammenhang mit Ansiedlungsprojekten, sind Beiträge an spezifische Aus- und Weiterbildungsprojekte vorgesehen.

- Verzichtet wird auf die Möglichkeit, sich an der Sanierung von Unternehmungen zu beteiligen, auf die Bevorzugung wirtschaftlich schwacher Gebiete und auf die beratende Kommission für Wirtschaftsfragen.

- Für die Stärkung der kantonalen Wirtschaftsförderung benötigt es aber nicht nur die Verbesserung der rechtlichen Grundlagen, sondern auch die Bereitstellung von mehr finanziellen Mitteln für die einzelnen Instrumente. Dies wird erst im Rahmen der Finanzplanung 2005 bis 2008 geprüft werden. Der Grosse Rat wird die Gesetzesrevision voraussichtlich in der Februarsession 2004 behandeln.

Gremium: Regierung

Quelle: dt Standeskanzlei Graubünden

Data: 26.11.2003

Las pussaivladads per promover l'economia vegnan meglieradas

La lescha per promover l'economia publica daventa la "lescha per promover il svilup economic en il chantun Grischun". La midada dal num vegn accumpagnada d'ina extensiun da sia applicaziun. La regenza ha deliberà la missiva correspundenta per mauns dal cussegl grond.

L'emprima lescha per promover l'economia publica è vegnida creada l'onn 1974 en connex cun la promoziun da la regiun da muntogna. Ils onns 1979 e 1979 èn vegnidas fatgas duas revisiuns. Tras la nova lescha duai vegnir promovì il svilup economic cun la finamira da garantir las plazzas da lavur existentas e da crear novas. Cun la revisiun proponida vuless la regenza garantir la cumpetitivitad da la promoziun grischuna da l'economia. Per quest intent vegnan perfecziunads ils instruments vertents e creads novs instruments da promoziun. Per part sa tracti er da dar ina meglra basa legala a tschertas activitads da fin uss. Plinavant stgaffescha questa lescha la basa legala per il concept chantunal per stabiliments da sport.

La revisiun metta tranter auter ils sequents accents:

- La creaziun ed amplificaziun d'interpresas pitschnas e mesaunas (IPM) duai pudair vegnir sustegnida da nov surtut cun emprests da daners.

- Emprests da daners èn previs er per l'hotellaria. Quests emprests furman in instrument independent dal chantun e n'èn betg pli liads a la promoziun tras la societad svizra da credit d'hotel (SCH).

- Contribuziuns a la creaziun da l'infrastructura da telecommunicaziun pudevan per part gia vegnir pajadas. Da nov èn previsas contribuziuns da gestiun (per exempel per la transmissiun) sco er la pussaivladad ch'il chantun po, en cas excepziunals, sa participar a las interpresas correspundentas (Tele-Rätia).

- En cumbinaziun cun incaricas da prestaziun pon vegnir concedidas contribuziuns da gestiun ad instituziuns. Fin uss eran contribuziuns mo pussaivlas per crear novas prestaziuns da servetsch. Contribuziuns da gestiun duain pudair vegnir prestadas er ad instituziuns da perscrutaziun, particularmain a talas cun attracziun internaziunala.

- Cun contribuziuns a projects da cooperaziun tranter manaschis sco er a las stentas per avrir martgads exteriurs duai vegnir rinforzada la cumpetitivitad da Ias IPM.

- Per promover il transfer da savida, cunzunt en connex cun projects da domiciliaziun, èn previsas contribuziuns a projects specifics da scolaziun e da furmaziun supplementara.

- I vegn desistì da la pussaivladad da sa participar a la sanaziun d'interpresas, d'avantagiar regiuns economicamain flaivlas sco er da la cumissiun consultativa per dumondas economicas.

Per rinforzar la promoziun chantunala da l'economia na basegni dentant betg mo da meglierar la basa legala, mabain er da metter a disposiziun dapli meds finanzials per ils singuls instruments. Quai vegn a vegnir examinà pir en il rom da la planisaziun da finanzas 2005 fin 2008. Il cussegl grond vegn probablamain a tractar la revisiun da la lescha en la sessiun da favrer 2004.

Gremi: regenza

Funtauna: rg chanzlia chantunala dal Grischun

Data: 26.11.2003